**Dopune**

 **Popisa isprava i službenih obrazaca u 2021.**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* čiji su sadržaji, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), navodimo dopune važećeg Popisa isprava i obrazaca.

**Hrvatski zavod za zdravstveno osiguranje**

Zakonom o dobrovoljnom zdravstvenom osiguranju  (Narodne novine, broj: 85/06, 150/08, 71/10 i 53/20) i podzakonskim aktima: Pravila uspostavljanja i provođenja dopunskog zdravstvenog osiguranja (Narodne novine, broj: 91/13, 136/13, 21/14, 135/14, 144/14 i 42/18) i Odluka o izgledu, obliku, sadržaju i načinu korištenja iskaznice dopunskog zdravstvenog osiguranja (Narodne novine, broj: 32/09, 59/09, 118/09,4/10,125/13 i 11/16) propisuje se uvjeti i način uspostavljanja i provođenja dopunskog zdravstvenog osiguranja u Hrvatskom zavodu za zdravstveno osiguranje.

 Dopunskim zdravstvenim osiguranjem koje provodi Zavod, osigurava se pokriće sudjelovanja u troškovima zdravstvene zaštite iz obveznog zdravstvenog osiguranja, sukladno odredbama članka 19. stavak 3. i 4. i članka 20. stavka 5. Zakona o obveznom zdravstvenom osiguranju (Narodne novine, br. 80/13, 137/13 I 98/19), u skladu s programima utvrđenim općim aktima Zavoda.

Naime, Zakonom o obveznom zdravstvenom osiguranju  (Narodne novine, broj: 80/13, 137/13 i 98/19, 71/10 i 53/20) i Odlukom o utvrđivanju terapijskih i dijagnostičkih postupaka za koje je propisana obveza sudjelovanja za zdravstvenu zaštitu kod izabranog doktora primarne zdravstvene zaštite (Narodne novine, broj: 10/18) propisana je obveza sudjelovanja (u visini od 0,30% proračunske osnovice za zdravstvenu zaštitu) osigurane osobe Hrvatskog zavoda za zdravstveno osiguranje kod izabranog doktora primarne zdravstvene zaštite.

 Slijedom navedenog, u Popis isprava i službenih obrazaca koji je sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), dodaju se isprave i obrasci kako slijedi:

|  |  |
| --- | --- |
| **Naziv isprave i službenog obrasca** | **Pravni izvor** |
| Ponuda za dopunsko zdravstveno osiguranjeiPolica dopunskog zdravstvenog osiguranjaUplatnica za naplatu sudjelovanja osigurane osobe | Pravila uspostavljanja i provođenja dopunskog zdravstvenog osiguranja (Narodne novine, br.91/13,136/13,21/14, 135/14, 144/14 i 42/18);Odluka o izgledu, obliku, sadržaju i načinu korištenja iskaznice dopunskog zdravstvenog osiguranja (Narodne novine, br. 32/09, 59/09,118/09, 4/10, 125/13 i 11/16)Zakon o obveznom zdravstvenom osiguranju (Narodne novine, br.80/13,137/13 i 98/19)Odluka o utvrđivanju terapijskih i dijagnostičkih postupaka za koje je propisana obveza sudjelovanja za zdravstvenu zaštitu kod izabranog doktora primarne zdravstvene zaštite (Narodne novine, broj 10/18) |